4. การประกอบธุรกิจของแต่ละสายผลิตภัณฑ์

  4.1 ลักษณะของผลิตภัณฑ์หรือบริการ

  4.1.1 ลักษณะของผลิตภัณฑ์หรือบริการ

  บริษัทเป็นผู้พิมพ์และจำหน่ายหนังสือพิมพ์รายวันภาษาอังกฤษ "Bangkok Post"
  หนังสือพิมพ์ธุรกิจรายวันภาษาไทย “โพสต์ทูเดย์” หนังสือพิมพ์ภาษาอังกฤษรายสัปดาห์ “Student
  Weekly" นิตยสารฉบับแทรก นอกจากนี้ บริษัทยังรับจ้างพิมพ์งานทั่วไป
  รวมทั้งสิ่งพิมพ์ของกิจการและของบริษัทในเครือ
  และให้บริการข่าวสารทางอิเล็กทรอนิกส์และดิจิทัลทุกชนิด
  รวมทั้งการให้บริการข่าวสารข้อมูลทางโทรทัศน์และวิทยุ

  ผลิตภัณฑ์ของบริษัท

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม

-   หนังสือพิมพ์ “โพสต์ทูเดย์” ได้เปิดตัวเมื่อวันที่ 7 กุมภาพันธ์ 2546
    เป็นหนังสือพิมพ์ธุรกิจรายวันภาษาไทยที่นำเสนอข่าวธุรกิจด้วยภาษาที่เข้าใจง่าย กระชับ
    ไม่เยิ่นเย้อจนเกินไป และ ไม่ใช้ศัพท์ทางเศรษฐกิจที่เข้าใจยาก
    นอกจากนี้ยังมีการนำเสนอข่าวการเมือง ข่าวต่างประเทศ ข่าวกีฬา ข่าวบันเทิง บทวิเคราะห์
    บทแสดงความคิดเห็น เรื่องราวเกี่ยวกับชีวิตของบุคคลที่น่าสนใจ

-   หนังสือพิมพ์รายสัปดาห์ Student Weekly เป็นหนังสือพิมพ์ภาษาอังกฤษสำหรับเด็กในวัยเรียน
    และกลุ่มวัยรุ่น เนื้อหาประกอบด้วย คอลัมน์ข่าว การ์ตูน เพลง เกมส์ และบทสัมภาษณ์ดาราดัง
    โดยทั้งหมดนี้จะใช้ภาษาอังกฤษที่ง่ายต่อการอ่าน รวมทั้งมีการอธิบายศัพท์ยาก
    มีการเตรียมบทความสำหรับให้ครูสามารถนำไปใช้ในการเรียนการสอนในห้องเรียนอีกด้วย

-   นิตยสารไลฟ์สไตล์ภาษาอังกฤษ กูรูแทรกในหนังสือพิมพ์บางกอกโพสต์ทุกวันศุกร์

-   นิตยสารรายปักษ์ภาษาอังกฤษ เดอะแมกกาซีน แทรกในหนังสือพิมพ์บางกอกโพสต์

-   หนังสือพิมพ์รายวันภาษาไทย M2F แจกฟรีทุกวันจันทร์ – ศุกร์

-   นิตยสารรายเดือนภาษาไทยสมาทไฟแนนท์ แทรกในหนังสือพิมพ์โพสต์ทูเดย์

-   เว็บไซด์หางานอัจฉริยะ www.jobjob.co.th
    มีเครื่องมือพิเศษเพื่ออำนวยความสะดวกให้แก่ผู้สมัครงานและผู้รับสมัคร

-   เว็บไซด์หางาน www.M2Fjob.com เพื่ออำนวยความสะดวกให้แก่ผู้สมัครงานและผู้รับสมัคร

-   ข่าวด่วน SMS เสนอข่าวด่วน Real-time ทั้งภาษาไทย และภาษาอังกฤษ

-   นิตยสารดิจิตอลภาษาอังกฤษรายเดือนชื่อ ไทยแพ็ด เริ่มเมื่อเดือนตุลาคม 2554

  • รายการออกอากาศทางโทรทัศน์

-   รายการ “กระชับวงข่าว” ออกอากาศทุกวันศุกร์ เวลา 17.05-17.30 น. ทางช่อง 07
    TNN 24 เป็นรายการเล่าข่าวประเด็นต่างๆที่อยู่ในความสนใจผู้ชม
    ให้สาระความรู้ต่างๆมากมาย เริ่มออกอากาศวันที่ 3 สิงหาคม 2553

-   รายการ “เศรษฐกิจคิดไม่ถึง” ออกอากาศทุกวันศุกร์ ทางททบ. 5
    เป็นรายการนำเสนอธุรกิจแปลกใหม่แก่ผู้ชม พร้อมด้วยเนื้อหาสาระทางเศรษฐกิจที่เข้าใจง่าย
    เพื่อให้ผู้ชมสามารถนำข้อมูลไปปรับใช้ในชีวิตประจำวันได้
    รายการนี้ออกอากาศจนถึงปลายเดือนมกราคม 2554

-   รายการ "ธุรกิจติดดาว" ออกอากาศทุกวันศุกร์ เวลา 14.30-15.00 น. ทางททบ.5
    เป็นรายการเสนอเนื้อหาเชิงเศรษฐกิจ เกี่ยวกับอาชีพและการให้บริการ ที่มีความโดดเด่น
    สร้างงานกระจายรายได้ สามารถต่อยอดสร้างงานสร้างอาชีพให้กับผู้ชม เริ่มออกอากาศ
    วันที่ 4 กุมภาพันธ์ 2554

-   รายการ “บอกข่าวเล่าเรื่องกับออมสิน” ออกอากาศทุกวันจันทร์ถึงพุธ เวลา 21.20-21.30
    น. ทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับการให้บริการและภารกิจด้านสังคมของธนาคารออมสิน เริ่มออกอากาศวันที่
    1 เมษายน 2554

-   รายการ “เข้าใจ MICE” ออกอากาศทุกวันพฤหัสบดีถึงวันศุกร์ ช่วงเวลาประมาณ
    21.20-21.30 น. ออกอากาศทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับอุตสาหกรรม "MICE" เริ่มออกอากาศวันที่ 1 ตุลาคม 2554

-   รายการ “ร้อยแปดพันเก้ากับธนาคารออมสิน” ออกอากาศทุกวันเสาร์ เวลา 12.50-13.00
    น. ทางช่อง NBT (สทท.11)  เป็นรายการสารคดีสั้น 10
    นาทีให้ความรู้เกี่ยวกับการให้บริการและภารกิจด้านสังคมของธนาคารออมสิน
    เริ่มออกอากาศวันที่ 1 เมษายน 2554

-   รายการ “เติมฝันปันน้ำใจ สานสายใยชุมชน” (ธกส.) ออกอากาศทุกวันจันทร์ถึงศุกร์ เวลา
    17.40 น. ทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับพันธกิจของธนาคารเพื่อการเกษตรและสหกรณ์ เริ่มออกอากาศวันที่ 1
    กันยายน 2554

-   รายการ “ฮาร์คอ ข่าว” ออกอากาศวันจันทร์ถึงวันศุกร์ เวลา 18.00-18.30 น.
    ทางททบ.5  เป็นรายการพูดคุยข่าว
    สัมภาษณ์แขกรับเชิญในรายการเกี่ยวกับประเด็นที่อยู่ในความสนใจในแต่ละวัน
    (บริษัทไม่ได้เป็นผู้ผลิตรายการแต่เป็นผู้ขายเวลาโฆษณาในรายการเท่านั้น)
     เริ่มออกอากาศวันที่ 1 มกราคม 2555

  • รายการออกอากาศทางโทรทัศน์

-   รายการ “โพสต์ทูเดย์ เรดิโอ ทอล์ค” ออกอากาศทุกวัน0จันทร์ถึงศุกร์ ทางสถานีวิทยุ FM
    101 ซึ่งเป็นรายการสด มีเนื้อหาเชิงลึกของข่าวร้อนรอบด้าน ทั้งการเมือง ธุรกิจ
    และบันเทิงนำเสนอเนื้อหาและจัดรายการโดยบรรณาธิการข่าวสาขาต่างๆ
    หนังสือพิมพ์โพสต์ทูเดย์ เริ่มออกอากาศในเดือนเมษายน 2552

  ในปี 2555 บริษัทจะให้ความสนใจในเรื่อง e-content and application
  สำหรับนิตยสารทุกเล่ม สิ่งพิมพ์ฉบับพิเศษ และการจัดกิจกรรมต่างๆ

ผลิตภัณฑ์ของบริษัทย่อย

-   Elle เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตใน

  รูปแบบของคนไทย Elle เป็นนิตยสารแฟชั่นและความงามในรูปแบบที่แปลกตา ทันสมัย มี
  เอกลักษณ์เฉพาะตัว

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Marie Claire ได้เปิดตัวเมื่อเดือนพฤษภาคม 2547 ในครั้งแรกเป็นการร่วมทุนกับ Marie
    Claire Album (MCA) ประเทศฝรั่งเศส
    เป็นนิตยสารแฟชั่นและความงามภาษาไทยที่มีรูปแบบและ เนื้อหาที่ทันสมัย

-   Martha Stewart Living ได้เปิดตัวเมื่อเดือนพฤศจิกายน 2552 เป็นนิตยสารเพื่อ
    “ความเป็นอยู่” อย่างแท้จริงเล่มแรกของประเทศไทย

-   Science Illustrated ได้เปิดตัวเมื่อเดือนกรกฏาคม 2554
    เป็นนิตรสารที่นำเสนอเรื่องราวรอบด้านเกี่ยวกับโลกวิทยาศาสตร์และวัฒนะรรม
    ในรูปแบบที่เข้าใจง่ายสำหรับคนทั่วไปและผู้ที่สนใจด้านวิทยาศาสตร์

  ผลิตภัณฑ์ของกิจการที่ควบคุมร่วมกัน

-   Cleo เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วย นิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล

ผลิตภัณฑ์ของบริษัทร่วม

-   รายการสรุปและวิเคราะห์ข่าวในชื่อ Business Radio กระจายเสียงทาง FM 97.0

4.1.2 ลักษณะลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

  - บริษัทเอเยนซี่

  - ลูกค้าที่สั่งลงโฆษณาโดยตรง (Direct Customers)

  2. ลูกค้าด้านจัดจำหน่ายสิ่งพิมพ์ แบ่งเป็น

  - สมาชิกรายบุคคลและองค์กร

  - ขายส่ง

  - ขายปลีก (วางร้าน)

  - โรงแรม โรงพยาบาล ธนาคาร

  - สายการบิน

  - สถาบันการศึกษา

4.1.3 ลักษณะรายได้

+------------------+-----+----+-----+-----+-----+-----+-----+-----+
| รายได้            | ปี   |    | ปี   |     | ปี   |     | ปี   |     |
|                  | 2   |    | 2   |     | 2   |     | 2   |     |
|                  | 551 |    | 552 |     | 553 |     | 554 |     |
+------------------+-----+----+-----+-----+-----+-----+-----+-----+
|                  | ล้าน | ร  | ล้าน | ร้อย | ล้าน | ร้อย | ล้าน | ร้อย |
|                  |     | ้อย |     |     |     |     |     |     |
|                  | บาท | ละ | บาท | ละ  | บาท | ละ  | บาท | ละ  |
+------------------+-----+----+-----+-----+-----+-----+-----+-----+
| ราย              | 1   | 69 | 1   | 6   | 1   | 69  | 1   | 73  |
| ได้จากการขายโฆษณา | ,28 | .4 | ,06 | 5.2 | ,28 | .56 | ,46 | .43 |
|                  | 8.4 |    | 5.4 |     | 7.2 |     | 4.5 |     |
+------------------+-----+----+-----+-----+-----+-----+-----+-----+
| ราย              | 44  | 23 | 45  | 2   | 44  | 24  | 42  | 21  |
| ได้จากการขายหนังสือ | 4.7 | .9 | 4.8 | 7.9 | 7.3 | .17 | 8.3 | .47 |
+------------------+-----+----+-----+-----+-----+-----+-----+-----+
| ราย              | 8   | 4  | 9   | 5.5 | 8   | 4   | 7   | 3   |
| ได้จากการรับจ้างพิมพ์ | 4.1 | .5 | 0.1 |     | 0.6 | .36 | 0.6 | .54 |
+------------------+-----+----+-----+-----+-----+-----+-----+-----+
| รายได้อื่น ๆ        | 4   | 2  | 2   | 1.4 | 3   | 1   | 3   | 1   |
|                  | 0.9 | .2 | 2.6 |     | 5.4 | .91 | 1.2 | .56 |
+------------------+-----+----+-----+-----+-----+-----+-----+-----+
| รวมรายได้         | 1   | 1  | 1   | 10  | 1   | 10  | 1   | 10  |
|                  | ,85 | 00 | ,63 | 0.0 | ,85 | 0.0 | ,99 | 0.0 |
|                  | 8.1 | .0 | 2.9 |     | 0.5 |     | 4.5 |     |
+------------------+-----+----+-----+-----+-----+-----+-----+-----+
| ร้อย              |     | 4. |     | (   |     | 13  |     | 7   |
| ละของรายได้ที่เพิ่มขึ้น |     | 01 |     | 12. |     | .36 |     | .78 |
| (ลดลง) จากปีก่อน   |     |    |     | 12) |     |     |     |     |
+------------------+-----+----+-----+-----+-----+-----+-----+-----+

4.1.4 วัฏจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

  4.2 การตลาด

การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัท
บริษัทขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์ ส่วนการขายให้สมาชิกนั้น
บริษัทมีการจัดส่งให้โดยตรง

4.2.1 กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทรับสมัครทั้งสมาชิกรายปี สองปี และสมาชิกราย 6 เดือน
  โดยสมาชิกจะได้ราคาต่ำกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆ แก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดประมาณร้อยละ 28
  ของราคาขายปลีกหนังสือพิมพ์

-   การขายโฆษณา

  มีส่วนลดให้กับบริษัทตัวแทนโฆษณา ในการซื้อหน้าโฆษณาแต่ละครั้ง และโบนัสตอนสิ้นปี

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอก โพสต์”
    ตั้งมานานถึงกว่า 60 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   บางกอกโพสต์ เป็นหนังสือพิมพ์ฉบับเดียวที่ผ่านการตรวจสอบรับรองยอดการจำหน่ายจาก
    Audit Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว
    ได้รับการยอมรับอย่างกว้างขวางว่าเป็นหนังสือพิมพ์ที่เติบโตเร็วที่สุด
    และมีผู้อ่านมากที่สุดของกลุ่มหนังสือพิมพ์เศรษฐกิจรายวัน

  จุดด้อย :

-   รายได้และผลการดำเนินงานของบริษัท ส่วนใหญ่ยังขึ้นอยู่กับหนังสือพิมพ์บางกอกโพสต์

3. ลูกค้าเป้าหมายแบ่งเป็น 3 ประเภทใหญ่ๆ คือ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำประชาสัมพันธ์ให้แก่บริษัทต่างๆ การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 51 %

  ♦ ลูกค้าประเภท Bulk Sales 20 %

  ♦ ลูกค้าประเภทสมาชิก 29 %

-   ลูกค้าสำหรับงานบริการการพิมพ์
    ซึ่งจะมีทั้งลูกค้าที่เป็นบริษัทหรือบุคคลภายนอกและลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อยเนื่องจากผลิตภัณฑ์ของบริษัทคุณภาพดี
    และมีลูกค้าที่แน่นอนดังนั้นลูกค้าที่ลงโฆษณากับบริษัท
    สามารถมั่นใจได้ว่าถึงลูกค้ากลุ่มเป้าหมายอย่างแน่นอนแต่อย่างไรก็ตามราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

4.2.2 การจำหน่ายและช่องทางการจำหน่าย

-   ช่องทางการจัดจำหน่ายสิ่งพิมพ์ของบริษัท มีดังนี้

    1.  การจัดจำหน่ายโดยตรง (สมาชิก)

    2.  การจัดจำหน่ายผ่านผู้ค้าส่ง - เอเย่นต์

    3.  การจัดจำหน่ายผ่านผู้ค้าปลีก - แผงร้าน

    4.  การจัดจำหน่ายโดยตรงให้กับสถานศึกษา โรงแรม โรงพยาบาลและสายการบิน

-   ช่องทางการจัดจำหน่ายโฆษณาของบริษัท มีดังนี้

    1.  การจัดจำหน่ายโดยตรง

    2.  การจัดจำหน่ายผ่านบริษัทตัวแทนโฆษณา

4.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

1.  ลูกค้าโฆษณา เป็นลูกค้าทั่วๆไป ไม่เจาะจงกลุ่มใดกลุ่มหนึ่งโดยเฉพาะ
    แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณร้อยละ 15
    และลูกค้ารายย่อยที่ลงโฆษณากับบริษัทโดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  -------------------- ------------ ------------ ------------ ------------
  ประเภท               ปี 2554       2553         2552         2551

  เอเย่นต์               51           53           53           50

  Bulk Sales           20           18           17           18

  สมาชิก                29           29           30           32

  รวม                  100          100          100          100
  -------------------- ------------ ------------ ------------ ------------

3.  ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

4.2.4 งานที่ยังไม่ส่งมอบ

  - - ไม่มี - -

3.  ภาวะอุตสาหกรรมและการแข่งขัน

ภายหลังการสิ้นสุดความไม่สงบทางการเมืองในกรุงเทพมหานครในช่วงเดือนเมษายน และพฤษภาคม
2553 ยอดโฆษณาทั้งหนังสือพิมพ์ และนิตยสารได้เพิ่มขึ้นอย่างต่อเนื่อง
ขณะที่ยอดขายสิ่งพิมพ์เพิ่มขึ้นเล็กน้อย

และจากสถานการณ์น้ำท่วมในช่วงไตรมาสที่สี่ของปี 2554
ลูกค้าได้ยกเลิกและเลื่อนการจองโฆษณาในหนังสือพิมพ์ตั้งแต่ปลายเดือนตุลาคม
จนถึงเดือนพฤศจิกายน นอกจากนี้บริษัทและบริษัทย่อยยังใช้จ่ายเงินจำนวนรวมประมาณ 5 ล้านบาท
ในการป้องกันภัยน้ำท่วมทั้งที่สำนักงานใหญ่ คลองเตย
และศูนย์การพิมพ์และจัดจำหน่ายถนนบางนา-ตราด บริจาคเงินช่วยเหลือผู้ประสพอุทกภัย
รวมถึงให้ความช่วยเหลือพนักงานและตัวแทนจำหน่ายหนังสือพิมพ์ที่ประสพอุทกภัย

ในปี2554 เป็นปีมหามงคลของประเทศไทย เนื่องในวโรกาสเฉลิมพระชนมพรรษาครบรอบ 84
พรรษา ของพระบาทสมเด็จพระเจ้าอยู่หัว
หนังสือพิมพ์บางกอกโพสต์ได้จัดทำสิ่งพิมพ์พิเศษเพื่อเฉลิมฉลองวโรกาสนี้ในเดือนธันวาคม 2554
หนังสือพิมพ์โพสต์ทูเดย์ได้จัดทำสิ่งพิมพ์พิเศษแบบหุ้มปกหนังสือพิมพ์ความยาว 4 หน้า
ซึ่งจัดทำตั้งแต่เดือนธันวาคม 2553 ถึงเดือนพฤศจิกายน 2554
เพื่อเป็นการเทิดพระเกียรติต่อพระราชประวัติของพระบาทสมเด็จพระเจ้าอยู่หัว
รวมทั้งมีข้อมูลตารางการเฉลิมฉลองและกิจกรรมต่างๆที่จะจัดขึ้นเป็นรายเดือน และในเดือนธันวาคม
2554 ได้นำเนื้อหาสิ่งพิมพ์พิเศษทั้งหมด มารวมเล่มอีกครั้งหนึ่ง

บริษัทเสริมสร้างความแข็งแกร่งเพื่อรักษาตำแหน่งในตลาดสำหรับหนังสือพิมพ์ทั้งสองฉบับอย่างต่อเนื่อง
บางกอกโพสต์ ได้ขยายฐานผู้อ่านในพื้นที่ที่ใช้ภาษาอังกฤษเป็นหลัก เซ็คชั่นไลฟ์
เป็นเซ็คชั่นสารคดีใหม่ในหนังสือพิมพ์บางกอกโพสต์ ซึ่งได้รับการตอบรับอย่างดี
การรายงานข่าวเศรษฐกิจภูมิภาคจะถูกเพิ่มในเซ็คชั่นเอเชียโฟกัสในปี 2555
และจะเป็นที่สนใจของลูกค้าโฆษณาในเอเชียและนานาชาติ
หนังสือพิมพ์บางกอกโสต์ยังเสนอข่าวในสื่อหลายรูปแบบอย่างต่อเนื่องโดยได้ออกนิตยสารดิจิตอลภาษาอังกฤษรายเดือนชื่อ
ไทยแพ็ด เมื่อเดือนตุลาคมที่ผ่านมา

หนังสือพิมพ์โพสต์ทูเดย์ได้รับความสนใจในการลงโฆษณาของภาคธุรกิจการเงินการธนาคารในสัดส่วนที่สูงในบรรดาหนังสือพิมพ์ธุรกิจ
และการลงโฆษณาของหน่วยงานด้านเศรษฐกิจของรัฐบาลในบรรดาหนังสือพิมพ์ทั่วไป
โพสต์ทูเดย์สมาทไฟแนนท์
เป็นสิ่งพิมพ์ฉบับพิเศษรายเดือนแทรกในหนังสือพิมพ์มีเนื้อหาเกี่ยวกับการเงินส่วนบุคคล
และการบริหารจัดการความมั่งคั่ง
มีการดำเนินการที่ดีและได้ขยายกลุ่มผู้อ่านในตลาดธุรกิจขนาดกลางและเล็ก
และได้ออกนิตยสารดิจิตอลภาษาไทยชื่อ นิวเคลียร์

บริษัทได้เปิดตัว หนังสือพิมพ์เอ็มทูเอ็ฟเมื่อวันอังคารที่ 11ตุลาคม 2554
ซึ่งเป็นหนังสือพิมพ์รายวันภาษาไทยแจกฟรี หนังสือพิมพ์เอ็มทูเอ็ฟพิมพ์จำนวน 400,000
ฉบับต่อวันและแจกจ่ายไปยังจุดแจกประมาณ 200 จุดใจกลางกรุงเทพมหานคร
รวมถึงเส้นทางขนส่งมวลชนตั้งแต่วันจันทร์ถึงวันศุกร์
หนังสือพิมพ์เอ็มทูเอ็ฟได้กลายเป็นแบรนด์ที่เติบโตอย่างรวดเร็วแบรนด์หนึ่งในแง่ของการตระหนักถึงการอุปโภคและการบริโภคในกรุงเทพมหานคร
บริษัทได้จัดให้มีการตรวจสอบจำนวนการตีพิมพ์และแจกหนังสือพิมพ์โดยจะเริ่มตรวจสอบตั้งแต่เดือนกุมภาพันธ์
2555 และผลการตรวจสอบครั้งแรกจะประกาศประมาณเดือนพฤษภาคม 2555
จากการที่หนังสือพิมพ์เอ็มทูเอฟ เป็นที่ยอมรับอย่างรวดเร็วในกลุ่มของคนทำงานในกรุงเทพมหานคร
บริษัทตัดสินใจที่จะปรับปรุงระบบหางานทางเว็บไซด์โดยเปิดรับลงโฆษณาหางานในหน้าM2FJob
ร่วมกับเว็บไซด์ M2FJob.com ในปี 2555 บริษัทเชื่อมั่นว่า
ทั้งผู้ต้องการสมัครงานและบริษัทที่ต้องการจ้างงานจะได้รับประโยชน์อย่างสูงที่สุดจากการลงประกาศโฆษณาในหนังสือพิมพ์เอ็มทูเอฟซึ่งมีการแจกวันละ
400,000 ฉบับ ตามพื้นที่ธุรกิจใจกลางกรุงเทพมหานคร รวมถึงการลงเผยแพร่ในเว็บไซด์
M2FJob.com ประกอบกันผู้อ่านให้การตอบรับต่อกิจกรรมและข่าวทางการตลาดของหนังสือพิมพ์ M2F
อย่างเกินความคาดหมาย โดยกลุ่มเป้าหมายของหนังสือพิมพ์ M2F คือ
กลุ่มคนทำงานในเขตกรุงเทพมหานคร บริษัทได้จัดให้มีการตรวจสอบยอดพิมพ์และแจกหนังสือพิมพ์โดย
Hong Kong Audit Bureau of Circulation
และผลการตรวจสอบครั้งแรกประมาณเดือนพฤษภาคม 2555
ซึ่งเป็นช่วงเวลาเดียวกันกับการประกาศผลการสำรวจผู้อ่านของเนลสัน
ซึ่งข้อมูลเหล่านี้จะเป็นข้อมูลสำคัญสำหรับการจัดกิจกรรมส่งเสริมการขายในการขายโฆษณาดิสเพลย์
โดยเฉพาะกลุ่มลูกค้าโฆษณาที่ไม่ได้ลงโฆษณากับหนังสือพิมพ์บางกอกโพสต์และโพสต์ทูเดย์
เช่นกลุ่มอาหารและเครื่องดื่ม สินค้าอุปโภค ธุรกิจค้าปลีก ธุรกิจการค้าขนาดใหญ่ และแฟชั่น

นิตยสารต่างประเทศฉบับภาษาไทยได้มีผลการดำเนินการที่ดี ELLE และ CLEO
มีผลการดำเนินการที่ดีอย่างต่อเนื่องในแง่ของผู้อ่าน ยอดขาย รายได้โฆษณา และกำไร สำหรับ
ELLE Decoration และ Martha Stewart Living มีการพัฒนาในด้านยอดขาย รายได้โฆษณา
และกำไร ซึ่ง Martha Stewart Living ดำเนินงานมาเป็นปีที่สอง และในปีนี้ได้เปิดตัวนิตยสาร
Science Illustrated ในไตรมาสที่ 3 ของปี

นิตยสาร Martha Stewart Living ปิดท้ายการดำเนินงานปีที่สองด้วยความสำเร็จในการจัดงาน
Martha Stewart Living Farmer’s Market ที่ K Village และในปลายปี 2554
บริษัทได้ออก นิตยสารฉบับใหม่ชื่อ Science Illustrated
ที่ฉีกแนวจากนิตยสารสำหรับผู้หญิงในกลุ่ม Science Illustrated เป็นนิตยสารของเดนมาร์ก
ซึ่งประเทศไทยเป็นประเทศแรกในเอเชียตีพิมพ์เป็นภาษาท้องถิ่นจากทั้งหมด 22 ประเทศทั่วโลก
บริษัทไม่มุ่งหวังจะหารายได้จากการขายโฆษณาแต่จะเป็นรายได้ที่มาจากการจำหน่ายหนังสือเป็นหลัก
ฝ่ายบรรณาธิการและฝ่ายการตลาดของ นิตยสาร Marie Claire
ร่วมกันจัดงานมอบรางวัลด้านความงามประจำปีครั้งที่ 1
ซึ่งทำให้มีความแข็งแกร่งในตลาดต่อผู้ลงโฆษณาแสดงให้เห็นถึงความมั่นใจด้านความงาม

บริษัทยังคงดำเนินการผลิตข่าวที่มีคุณภาพ และสิ่งที่น่าสนใจทั่วไปทางรายการโทรทัศน์ ช่อง 5
ทรูวิชชั่น ทีเอ็นเอ็น 24 รายการวิทยุคลื่น FM 101
ตามกลยุทธของบริษัทที่จะสื่อข่าวและข้อมูลผ่านทุกสื่อ ในเดือนเมษายน 2554
บริษัทได้รับการต่อสัญญาการร่วมผลิตรายการข่าวสถานีวิทยุโทรทัศน์แห่งประเทศไทย ช่อง 11
ออกไปอีกสองปี โดยธุรกิจโทรทัศน์มีการเปลี่ยนแปลงในผลกำไรที่ดีขึ้น

สำหรับในปี 2555 บริษัทจะให้ความสนใจในเรื่อง e-content and application
สำหรับนิตยสารทุกเล่ม สิ่งพิมพ์ฉบับบพิเศษ และการจัดกิจกรรมจะช่วยให้มี
การเพิ่มขึ้นของรายได้โฆษณา

4.  การผลิต หรือการจัดหาผลิตภัณฑ์เพื่อจำหน่าย

4.4.1 ที่ตั้งและจำนวนโรงงาน

  อาคารสำนักงานตั้งอยู่บนที่ดินเนื้อที่กว่า 7 ไร่ของบริษัท เลขที่ 136 อาคารบางกอกโพสต์
  ถนนสุนทรโกษา แขวงคลองเตย เขตคลองเตย กรุงเทพฯ 10110
  และศูนย์การพิมพ์และจัดจำหน่ายแห่งใหม่เนื้อที่ 19 ไร่ซึ่งตั้งอยู่บนถนนบางนา-ตราด กม. 19.5
  ต.บางโฉลง อ.บางพลี จ.สมุทรปราการ

  4.4.2 กำลังการผลิต

  บริษัทได้ลงทุนในการสร้างศูนย์การพิมพ์และจัดจำหน่ายแห่งใหม่นี้ด้วยเงินลงทุนประมาณ 980
  ล้านบาท ซึ่งนับเป็นการลงทุนที่มากที่สุดในประวัติศาสตร์ของบริษัท
  และเป็นการตอกย้ำความมุ่งมั่นและเจตนารมย์ในการรับใช้สังคมไทยและประเทศชาติในฐานะสื่อมวลชน
  ศูนย์การพิมพ์และจัดจำหน่ายแห่งนี้ ประกอบด้วยโรงพิมพ์ ซึ่งมีเนื้อที่ 8,500 ตารางเมตร
  และมีโรงเก็บกระดาษพิมพ์อีก 1,200 ตารางเมตร การทำงานที่นี่
  ใช้เทคโนโลยีการพิมพ์ที่ทันสมัยที่สุดของ KBA รุ่น Prisma ของ บริษัท Koenig & Bauer AG
  จากประเทศเยอรมนี ซึ่งเป็นแท่นพิมพ์ระบบ 4/1 หรือ double width/single plate
  แท่นแรกในเอเชียอาคเนย์ โดยระบบการทำงานทุกอย่างได้รับการควบคุมด้วยระบบคอมพิวเตอร์
  ซึ่งจะสามารถผลิตสิ่งพิมพ์ที่มีคุณภาพสูงสุด นอกจากนั้น ยังสามารถใช้ในการพิมพ์หน้าหนังสือพิมพ์ 8
  หน้าติดกัน (Panorama) เป็นเครื่องแรกในประเทศไทย และสามารถพิมพ์หน้าสี่สีได้พร้อมกันถึง
  32 หน้า มีกำลังการผลิตสูงถึง 75,000 ฉบับต่อชั่วโมง

  นอกจากนั้น บริษัทยังได้นำระบบ Computer to Plate ของ Agfa Polaris XEV
  มาใช้ในการส่งต้นฉบับที่จัดหน้าเสร็จแล้วมายังเครื่องทำเพลต
  โดยไม่ต้องผ่านขั้นตอนการทำเพลตแบบใช้ฟิล์มอย่างแต่ก่อน
  ทำให้สามารถส่งหน้าหนังสือพิมพ์จากระบบคอมพิวเตอร์ของกองบรรณาธิการที่คลองเตยมายังศูนย์การพิมพ์แห่งนี้ได้โดยตรง
  ทำให้ศูนย์การพิมพ์และจัดจำหน่ายแห่งนี้ เป็นศูนย์การพิมพ์ที่ทันสมัยที่สุดในประเทศไทย

  สำหรับขั้นตอนหลังการพิมพ์นั้นได้นำเอาเทคโนโลยีเมล์รูมจาก Schur Packaging Systems
  ประเทศเยอรมนี ประกอบด้วยเครื่องสอดหนังสือพิมพ์ 4 เครื่อง
  ระบบสายพานส่งหนังสือพิมพ์จากแท่นพิมพ์มายังเครื่องหีบห่อ เครื่องมัด และเครื่องห่อ

  ศูนย์การพิมพ์แห่งนี้ ได้เริ่มทดลองพิมพ์หนังสือพิมพ์บางกอกโพสต์ในรูปเล่มขนาดใหม่แบบ
  American broadsheet ที่มีความกะทัดรัด มาตั้งแต่เดือนเมษายน
  และได้เริ่มพิมพ์อย่างครบวงจรเมื่อวันที่ 1 มิถุนายน 2550

  ----------------------------- ---------- ---------- ---------- ----------
                                ปี 2554     ปี 2553     ปี 2552     ปี 2551

  กำลังการผลิตสูงสุด (ฉบับต่อวัน)      340,000    340,000    340,000    340,000
  ----------------------------- ---------- ---------- ---------- ----------

3.  นโยบายการผลิต

  ปัจจุบันบริษัท สามารถผลิตหนังสือพิมพ์ได้โดยเฉลี่ย 75,000 ฉบับต่อชั่วโมง
  ทั้งนี้ขึ้นอยู่กับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

4.  วัตถุดิบที่ใช้ในการผลิต

  วัตถุดิบที่สำคัญที่ใช้ในการผลิตคือกระดาษหนังสือพิมพ์
  ซึ่งบริษัทสั่งซื้อโดยตรงจากต่างประเทศมากกว่า 90% สำหรับเพลทและหมึกพิมพ์นั้น
  บริษัทจะจัดซื้อผ่านตัวแทนภายในประเทศทั้งหมด

วัตถุดิบประเภทกระดาษที่ใช้พิมพ์หนังสือพิมพ์

  ------------------------------- --------- --------- --------- ---------
                                  ปี 2554    ปี 2553    ปี 2552    ปี 2551

  ปริมาณการใช้ต่อปี (เมตริกตัน)         6,7306    6,399     6,713     9,545

  ราคากระดาษ                      630.97    608.62    781.49    641.47
  (ดอลล่าร์สหรัฐอเมริกา/ตัน)                                         

  ราคากระดาษ (บาท/กิโลกรัม)         20.70     19.68     27.42     21.73

  อัตราแลกเปลี่ยนเฉลี่ยต่อปี (บาท)       30.32     33.27     34.22     32.76
  ------------------------------- --------- --------- --------- ---------

  4.5 สิทธิหรือข้อจำกัดในการประกอบธุรกิจ

  4.5.1 บัตรส่งเสริมการลงทุน

  - - ไม่มี - -

  4.5.2 สิทธิอื่น

  - - ไม่มี - -

  4.5.3 ข้อจำกัดในการประกอบธุรกิจ

  - - ไม่มี - -